Sisinnius

Sisinnius (født i Syria, død 4. februar 708 i Roma) var pave fra 15. januar 708 og fram til sin død, 4. februar 708. Hans pavetid ble av de korteste i kirkehistorien.

 Biografi 
Man kjenner ikke til når Sisinnius født, men han oppgis i Liber pontificalis som syrer, og hans far skal ha vært en Johannes. Han ble valgt til å etterfølge  Johannes VII på pavestolen, selv om han var så hardt plaget av gikt at han ikke en gang kunne spise ved egen hjelp, men han hadde ikke desto mindre en sterk karakter, og ble ansett å besitte hva som krevdes av tankekraft til å virke for embetets gagn.

Under sitt korte pontifikat beordret han at bymurene i Roma skulle bestrykes med kalk for å reparere dem. Han rakk også å konsekrere en biskop til Korsika. Sisinnius var pave i bare tjue dager.

Litteratur
Vera von Falkenhausen: «Sisinnio». I: Massimo Bray (utg.): Enciclopedia dei Papi. Istituto della Enciclopedia Italiana, Bind 1: Pietro, santo. Anastasio bibliotecario, antipapa. Roma 2000, s. 640–641
Andrew J. Ekonomou (2007): Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.

Referanser

Kategori:Paver